విరాట్ కోహ్లీ అంతర్జాతీయ క్రికెట్ సెంచరీల జాబితా

కుడి|thumb|266x266px| విరాట్ కోహ్లీ అంతర్జాతీయ క్రికెట్‌లో 2023 సెప్టెంబరు 11 నాటికి 77 సెంచరీలు చేశాడు.
విరాట్ కోహ్లీ భారతీయ క్రికెటరు . రైట్ హ్యాండ్ టాప్ ఆర్డర్ బ్యాటరు. 2023 సెప్టెంబరు నాటికి అతను అంతర్జాతీయ క్రికెట్‌లో 77 సెంచరీలు చేసాడు — 29 టెస్టు క్రికెట్‌లో, 47 వన్డే ఇంటర్నేషనల్స్ (వన్‌డేలు), 1 ట్వంటీ 20 ఇంటర్నేషనల్స్ (T20Is)లో 

2008 ఆగస్టులో శ్రీలంకపై తన తొలి వన్‌డే ఆడాడు. మరుసటి సంవత్సరం కోల్‌కతాలోని ఈడెన్ గార్డెన్స్‌లో అదే జట్టుపై 107 పరుగులు చేసి కోహ్లి, తన మొదటి సెంచరీ సాధించాడు. 2012 ఫిబ్రవరిలో శ్రీలంకపై 86 బంతుల్లో 133 నాటౌట్, ఆస్ట్రేలియాలో ఏ జట్టుకైనా రెండవ అత్యధిక పరుగుల ఛేజింగ్‌ భారతదేశం చేసింది.    ఆస్ట్రేలియా మాజీ క్రికెటర్ డీన్ జోన్స్ ఈ ఇన్నింగ్స్‌ను "ఆల్ టైమ్‌ అత్యుత్తమ వన్‌డే నాక్‌లలో ఒకటి!"గా అభివర్ణించాడు.  2012 ఆసియా కప్‌లో పాకిస్థాన్‌పై కోహ్లీ అత్యధిక స్కోరు 183; పాకిస్థాన్ నిర్దేశించిన 330 పరుగుల లక్ష్యాన్ని భారత్ విజయవంతంగా ఛేదించింది. కోహ్లి మ్యాన్ ఆఫ్ ద మ్యాచ్‌గా ఎంపికయ్యాడు. ఆ తర్వాత, అతను 2013 ముక్కోణపు సిరీస్‌లో వెస్టిండీస్‌తో ఆడుతున్నప్పుడు కెప్టెన్‌గా తన మొదటి సెంచరీ చేశాడు.  2013 అక్టోబరులో ఆస్ట్రేలియాతో జరిగిన ద్వైపాక్షిక సిరీస్‌లో కోహ్లి విజయవంతమైన పరుగుల వేటలో రెండు సెంచరీలు చేశాడు. వీటిలో మొదటిది, 100 నాటౌట్, 52 బంతుల్లో చేసాడు. ఇది భారతీయుల్లో వేగవంతమైన వన్‌డే సెంచరీగా మిగిలిపోయింది.  61 బంతుల్లో నమోదైన తర్వాతి సెంచరీ, 2019 సెప్టెంబరు నాటికి భారతీయుడు చేసిన మూడో వేగవంతమైన సెంచరీ.  వన్‌డేలలో, అతని 46 సెంచరీలలో 26 ఛేజింగులో వచ్చాయి,  అతను సెంచరీ చేసినప్పుడు భారతదేశం ఏడు వన్‌డేల్లో మాత్రమే ఓడిపోయింది. 2023 జనవరి నాటికి, ఇంకా ఆడుతున్న ఆటగాళ్ళలో కోహ్లికే అత్యధిక వన్‌డే సెంచరీలున్నాయి. ఆల్-టైమ్ జాబితాలో టెండూల్కర్ (49) తర్వాత రెండ అస్థానంలో ఉన్నాడు. 

కోహ్లి 2011 లో వెస్టిండీస్‌పై తన టెస్టు రంగ ప్రవేశంణ్చే చేసాడు. 2012 జనవరిలో ఆస్ట్రేలియా పర్యటన సందర్భంగా ఆ ఫార్మాట్‌లో తన మొదటి సెంచరీ సాధించాడు. 2014-15 బోర్డర్-గవాస్కర్ ట్రోఫీ మొదటి టెస్ట్‌లో, అతను 115, 141 పరుగులు చేసి టెస్టు మ్యాచ్‌లోని రెండు ఇన్నింగ్స్‌లలో సెంచరీలు చేసిన నాల్గవ భారతీయ ఆటగాడిగా నిలిచాడు.   అతను సిరీస్ సమయంలో టెస్టు జట్టుకు కెప్టెన్‌గా నియమితుడయ్యాడు. కెప్టెన్‌గా మొదటి మూడు టెస్టు ఇన్నింగ్స్‌లలో సెంచరీలు సాధించిన మొదటి ఆటగాడతడు. 2016లో, ఒకే క్యాలెండర్ ఇయర్‌లో మూడు లేదా అంతకంటే ఎక్కువ డబుల్ సెంచరీలు సాధించిన ఐదో ఆటగాడిగా కోహ్లీ నిలిచాడు.  మరుసటి సంవత్సరం, అతను ఆ ఫీట్‌ను పునరావృతం చేశాడు. వరుసగా టెస్టు సిరీస్‌లలో నాలుగు డబుల్ సెంచరీలు సాధించిన మొదటి బ్యాట్స్‌మన్‌గా కూడా నిలిచాడు.   అతని ఏడు డబుల్ సెంచరీలు ఒక ఆటగాడి ద్వారా ఉమ్మడిగా నాలుగో అత్యధిక సంఖ్య.  2017లో, క్యాలెండర్ ఇయర్‌లో పది సెంచరీలు సాధించిన మొదటి కెప్టెన్‌గా నిలిచాడు.  తరువాతి సంవత్సరం, అతను పదకొండు సెంచరీలు సాధించాడు. ఒక క్యాలెండర్ ఇయర్‌లో సచిన్ టెండూల్కర్‌ తరువాత అదే అత్యధికం.  2019లో, కోహ్లి ఏడు సెంచరీలు చేశాడు, ఇందులో ఐదు వన్డే సెంచరీలు ఉన్నాయి. అంతేకాకుండా, అతను దక్షిణాఫ్రికాపై టెస్టు క్రికెట్‌లో తన అత్యధిక స్కోరు సాధించాడు. 2022 చివరలో, కోహ్లి బంగ్లాదేశ్‌పై మూడో వన్‌డేలో సెంచరీ చేసి అంతర్జాతీయ క్రికెట్‌లో 71 సెంచరీలు చేసిన రికీ పాయింటింగ్ రికార్డును అధిగమించాడు. 

2022  సెప్టెంబరు వరకు కోహ్లికి మూడేళ్ల సెంచరీ కరువు ఉంది. అతను ఆఫ్ఘనిస్తాన్‌పై తన తొలి T20I సెంచరీని సాధించాడు. ఈ సెంచరీ అతని మునుపటి శతకం తరువాత 1,021 రోజుల తర్వాత సాధించాడు.  T20I లలో 122* ఇన్నింగ్స్ ఒకప్పుడు భారతీయుడి అత్యధిక స్కోరు రికార్డు. తరువాత శుభ్‌మాన్ గిల్ (126*) దాన్ని బద్దలు కొట్టాడు.  2023 మార్చిలో కోహ్లి, తన 1,204 రోజుల టెస్టు సెంచరీ కరువుకు స్వస్తి పలుకుతూ, ఆస్ట్రేలియాతో జరిగిన నాల్గవ టెస్టు మొదటి ఇన్నింగ్స్‌లో 186 పరుగులతో తన 28వ టెస్టు సెంచరీ సాధించాడు. 

## కీ

## టెస్టు క్రికెట్ సెంచరీలు

## అంతర్జాతీయ వన్డే క్రికెట్ సెంచరీలు

## ట్వంటీ 20 అంతర్జాతీయ క్రికెట్ సెంచరీలు

## గమనికలు

## మూలాలు

వర్గం:భారతీయ క్రికెట్ క్రీడాకారులు